title: Remengol
text: Marteze emaoc'h o klask Remengol e Bro-Gernev, ur gumun gozh stag bremañ ouzh ar Faou (Penn-ar-Bed).
  
  Remengol a oa ur gumun e Breizh e Kanton Logunec'h e departamant ar Mor-Bihan.
  
  Douaroniezh 
   Ar stêr Evel a dreuz Remengol.
  
  Anv 
   Erwan Vallerie (1995) ː Remugol, 1264 ; Remungol, Reguincol, 1264 ; Remulgot, 1273 ; Remungol, 1273, 1296,  1306 ; Remengol, 1373  'Remungol, 1453 ; Remulgol, 1461 ; Remungol, 14̟81.
  
  Ardamezioù 
  En geot e dreustell wriet en glazur, e groaz valirant savet gant pevar zour en sabel mogeriet en argant, an hini ouzh kab goloet ; e skoed lankellet en aour karget gant santez Julita en argant, balirant ouzh kondon er c'hreiz-holl ha heuliet ouzh kab a-zehoù gant un tan en gwirion, ouzh kab a-gleiz gant un taf gwer en argant, ouzh beg a-zehoù gant ur gordenn dalwedek en aour, hag ouzh beg a-gleiz gant daou dour-iliz en argant, toet en sabel, renket e giz ur sourin, an hini ouzh beg balirant war egile.
  
  Istor
  
  Dispac'h Gall 
   Melestradurezh : krouet e voe kumun Remengol e 1790. Gant al lezenn eus an 23 a viz Eost 1790 e voe lakaet e kanton Pluniav. E Bann Pondi edo. Gant lezenn an 8 pluviôse an IX (28 a viz Genver 1801), dezhi an titl Loi portant réduction du nombre de justices de paix, e voe diskaret kanton Pluniav ha lakaet Remengol e Kanton Logunec'h, bet krouet ha brasaet gant ar memes lezenn. Lakaet e oa bet Remengol en Arondisamant Ploermael bet krouet e 1800.
  
  Brezel-bed kentañ
   71 gwaz eus ar gumun a gollas o buhez abalamour d'ar brezel, d.l.e. 4,66 % eus he foblañs e 1911.
  
  D'ar 1 a viz Genver 2016 e voe kendeuzet ar gumun gant Moustoer-Remengol ha Neizin evit sevel kumun nevez Eveliz.
  
  Monumantoù ha traoù heverk 
   Iliz katolik Santez Julid.
   Monumant ar re varv.
  
  Emdroadur ar boblañs abaoe 1962
  
  Tud
  
  Tud bet ganet eno
   Jean Gainche, marc'hhouarner breizhat, 12 a viz Eost 1932.
  
  Ardamezeg ar familhoù
  
  Liammoù diavaez 
   Remengol war lec'hienn Geobreizh
  
  Daveoù ha notennoù 
  
  Kumunioù kozh ar Mor-Bihan
  Kumunioù bet krouet er Mor-Bihan e 1790